b'\n_START_ARTICLE_\nSantuari de Corbera (Castellar del Riu)\n_START_SECTION_\nSituaci\xc3\xb3\n_START_PARAGRAPH_\nEs troba a la part nord-oriental del terme municipal, als contraforts meridionals dels Rasos de Peguera, al peu de la serra de Corbera enlairada per damunt del nucli d\'Espinalbet. _NEWLINE_S\'hi accedeix des de la carretera BV-4243 de Berga als Rasos. Al punt quilom\xc3\xa8tric 4,1 (42\xc2\xb0\xc2\xa006\xe2\x80\xb2\xc2\xa048\xe2\x80\xb3\xc2\xa0N, 1\xc2\xb0\xc2\xa048\xe2\x80\xb2\xc2\xa000\xe2\x80\xb3\xc2\xa0E),  es pren la carretera asfaltada a la dreta, indicada "Espinalbet", que no es deixa fins a arribar al santuari despr\xc3\xa9s de 2,6 km.\n_START_SECTION_\nDescripci\xc3\xb3\n_START_PARAGRAPH_\nSantuari dedicat a la Mare de D\xc3\xa9u. El conjunt est\xc3\xa0 format per l\'esgl\xc3\xa9sia, la casa dels ermitans i l\'hostal, delimitat per una placeta oberta a migdia a la que s\'accedeix per llevant. Sota la placeta hi ha un porxo amb volta de pedra. El temple \xc3\xa9s d\'una sola nau amb presbiteri al nord i entrada al sud. Tamb\xc3\xa9 t\xc3\xa9 un campanar d\'espadanya sobre el mur frontal. Les edificacions s\'encabeixen en un dels petits replans condicionats amb murs usats, temps enrere per a conreus. A 1.424 m. d\'altura el lloc queda obert a migdia i molt tancat a nord i a ponent. Actualment es fa servir com a lloc de vacances per a seminaristes i seu de l\'aplec anual al setembre.\n_START_SECTION_\nHist\xc3\xb2ria\n_START_PARAGRAPH_\nAntiga capella avui desapareguda. Les obres de la primera campanya es f\xc3\xa9u entre 1677- 1682. La portada est\xc3\xa0 datada entre 1689; els eixamplaments de l\'est i oest, entre 1734 - 1749. El campanar d\'espadanya \xc3\xa9s de 1760; l\'obertura d\'ull de bou, de 1763. El 1766 es constru\xc3\xafren als baixos un celler i el 1771, un porxo._NEWLINE_Entre 1775 i 1776 s\'edific\xc3\xa0 la porxada i el dip\xc3\xb2sit de la font del pla dels freixes. Entre 1784 i 1786 s\'eixampla l\'estable la volta i l\'arc de l\'entrada. El 1787 s\'eixampla el cos principal per l\'oest el 1802 i la caseta de baix, el 1898.'